অনুকূল চরণ মুন্সী
অনুকূল চরণ মুন্সী (ইংরেজি: Anukul Charan Munshi)(১৮৭৫-১৯৬৪) ছিলেন এক প্রসিদ্ধ ভারতীয় ঝিনুক শিল্পী যাকে ভারতীয় ঝিনুক শিল্পের (মাদার অফ পার্ল আর্টিস্ট্রির) জনকও বলা হয়। তিনি অগ্নিযুগের বিপ্লবী শহিদ হরেন্দ্রনাথ মুন্সী'র আত্মীয় ছিলেন। অনুকূল চরণ মুন্সী ভারতীয় মাদার অফ পার্ল আর্টিস্ট্রির আদিপুরুষ। ভারতীয় প্রবাদপ্রতিম শিল্পী অন্নদা মুন্সী ও প্রখ্যাত মাদার অফ পার্ল শিল্পী মনু মুন্সী তাঁর পুত্র এবং অন্যতম মাদার অফ পার্ল শিল্পী প্রতীপ মুন্সী ছিলেন তাঁর ভাইপো। মুন্সী অবিভক্ত বাংলা'র প্রথম সারির অন্যতম শিল্পী। তিনি ১৯২৪ খ্রিস্টাব্দে লন্ডন-এ অনুষ্ঠিত ব্রিটিশ এমপায়ার প্রদর্শনীতে তাঁর মাদার অফ পার্ল শিল্পকলার জন্যে স্বর্ণ পদক জয় করেছিলেন এবং তখন থেকেই ভারতীয় মাদার অফ পার্ল আর্টিস্ট্রির জয়যাত্রা শুরু হয় আন্তর্জাতিক স্তরে।